

 **REPUBLIKA HRVATSKA**

**DUBROVAČKO-NERETVANSKA ŽUPANIJA**

  **GRAD METKOVIĆ**

 **GRADSKO VIJEĆE**

Odbor za javna priznanja

KLASA: 061-01/19-01/02

URBROJ:2148/01-03-19-3

Metković, 6. svibnja 2019.

 Odbor za javna priznanja Grada Metkovića na temelju članka 7. Odluke o javnim priznanjima Grada Metkovića – pročišćeni tekst («Neretvanski glasnik», broj 1/99) i Odluke sa sjednice od 6. svibnja 2019. godine, o b j a v l j u j e

 **P O Z I V**

 **za dostavu prijedloga kandidata za**

 **dodjelu javnih priznanja Grada Metkovića**

 Odbor za javna priznanja Gradskog vijeća Grada Metkovića pokreće postupak za predlaganje kandidata za dodjelu javnih priznanja Grada Metkovića koja se dodjeljuju prigodomblagdana **Sv. Ilije – Dana Grada Metkovića 20. srpnja 2019. godine.**

 Javna priznanja se mogu dodijeliti domaćim i stranim fizičkim i pravnim osobama, koje su svojim radom ili djelovanjem i demokratskim usmjerenjem pridonijele promicanju i ugledu Metkovića.

 Javna priznanja Grada Metkovića su:

1. **Proglašenje počasnim građaninom Grada Metkovića**

 Počasnim građaninom Grada Metkovića može se proglasiti građanin Republike Hrvatske ili stranac koji je svojim djelovanjem i postupcima znatno pridonio promicanju, značaju i ugledu Metkovića, ostvarivanju i razvijanju međusobnih odnosa Metkovića i drugih gradova, naroda i država, razvoju demokracije, mira u svijetu i općem napretku čovječanstva.

 **II. Nagrade Grada Metkovića**

 Nagrade Grada Metkovića dodjeljuju se za iznimna postignuća značajna za Grad Metković, za njegov sveukupni napredak i promicanje njegova ugleda u zemlji i svijetu i to: pojedincima, trgovačkim društvima, ustanovama, udrugama i drugim pravnim osobama.

 Nagrade Grada Metkovića dodjeljuju se u slijedećim područjima:

 1. **Nagrada za životno djelo** – pojedincu u obliku povelje i novčane nagrade od

 8.000,00 kuna;

 2. **Nagrada «NARONA»** u području kulture, znanosti, umjetnosti, obrazovanja

 i zaštite spomeničke baštine – pojedincu u obliku povelje i novčane nagrade

 od 4.000,00 kuna, a društvu, ustanovi, udruzi i drugoj pravnoj osobi u obliku

 povelje;

 3. **Nagrada «Sv. ILIJA»** u području komunalnih djelatnosti, graditeljstva, urba-

 nizma, zdravstva, ekologije i turizma – pojedincu u obliku povelje i novčane

 nagrade od 4.000,00 kuna, a društvu, ustanovi, udruzi i drugoj pravnoj osobi

 u obliku povelje;

 4. **Nagrada «LANCARICA»** u području gospodarstva – pojedincu u obliku po-

 velje i novčane nagrade od 4.000,00 kuna, a društvu, ustanovi, udruzi i drugoj

 pravnoj osobi u obliku povelje;

 5. **Nagrada «ŽDRAL»** u području športa – pojedincu u obliku povelje i nov-

 čane nagrade od 4.000,00 kuna, a društvu, ustanovi, udruzi i drugoj pravnoj

 osobi u obliku povelje.

 Kandidate za dodjelu javnih priznanja Grada Metkovića mogu predlagati fizičke i pravne osobe i tijela Grada.

 Prijedlozi za dodjelu javnih priznanja uz opsežno obrazloženje, životopis i odgovarajuću dokumentaciju dostavljaju se na slijedeću adresu: Grad Metković, Gradsko vijeće, Odbor za javna priznanja, Stjepana Radića 1, Metković.

 Rok za predlaganje kandidata je **od 6. svibnja do 6. lipnja 2019. godine.**

PREDSJEDNIK ODBORA

 Robert Doko,dipl.ing.agr.,v.r.